English: I'll come to my comments about Ms Rudd in a moment, but I would agree with what you've said. Now, if we put the way that universal credit works together with, for example, housing benefit rules, which will only pay young people the cost of a room in a shared house, which leads to vulnerable young women often being forced to share with entirely unsuitable fellow tenants, and the vile rape clause to which Leanne Wood has already referred, along with many other examples I could cite, it leaves us with a benefits system that is predicated on a myth of the man as the breadwinner and the myth of the lazy, undeserving poor, and it is a misogynistic system and it was always meant to be. And the politicians who introduced that system should be profoundly ashamed of themselves, but they are not, because the system is achieving what they wanted it to do. And with regard to Jane Hutt's comments and Mark Isherwood's comments about Amber Rudd, I don't think she will be allowed to mitigate in the way that she says she would like to do, because these effects are not accidental. And I have to say to my friends on the other side of that Chamber - and some of them are my friends - that they need to take a long, hard look at themselves if they think that they can support this. I really think: are they really proud of this? I thought better of them. But the Government has no justification for complacency here, and the rather self-congratulatory tone of their amendment is a bit disappointing. I do not believe that any party or combination of parties that might get elected to govern in this Parliament would treat our poorest citizens in the way that the Tory UK Government is. As we've already heard, Scotland and Northern Ireland have taken administrative control of universal credit, but our Government does not seem to wish to do so. And I found a quote from one of the candidates for the Labour leadership. He says: 'I'm not an enthusiast for the devolution of tax and benefits systems. They seem to me what binds the UK togetherIf you are redistributionist, the tax and benefits systems are the way to do it. On the key question of poverty I believe that Wales benefits' - benefits - 'from a UK redistributive model.' Well, I have to say to this Chamber that that redistributive mechanism is not serving our poorest citizens very well at present, is it? And I'm not sure that the Cabinet Secretary for Finance, who I was quoting, can really stand here - or sit here - and defend that position. No-one claims that taking control of the administration of universal credit would solve all the problems that we have in this pernicious system. But what we seek, of course, as Rhun ap Iorwerth has said, is full control of the benefits system. But it could, as the Bevan Foundation has said, make a real difference, particularly in terms of how benefits are paid, and I welcome what John Griffiths said earlier in this debate in this regard. Dirprwy Lywydd, in supporting the original motion and urging this Chamber to reject the amendment, I urge this Government, our Government, the Welsh Government to show some courage and at least ask for administrative control of universal credit so you can do some of what Northern Ireland and Scotland are doing for their poorest citizens. Our poorest citizens need action now and not unionist dogma.
Welsh: Byddaf yn dod at fy sylwadau am Ms Rudd mewn eiliad, ond byddwn i'n cytuno â'r hyn yr ydych chi wedi'i ddweud. Nawr, os ydym ni'n cyfuno'r modd y mae credyd cynhwysol yn gweithio gydag, er enghraifft, rheolau budd-daliadau tai, na fydd ond yn talu cost ystafell mewn tŷ a rennir i bobl ifanc, sy'n arwain at fenywod ifanc sy'n agored i niwed yn cael eu gorfodi yn aml i rannu â thenantiaid eraill cwbl anaddas, a'r cymal trais rhywiol ffiaidd y mae Leanne Wood eisoes wedi cyfeirio ato, ynghyd â llawer o enghreifftiau eraill y gallwn i sôn amdanyn nhw, mae'n cyflwyno system fudd-daliadau sydd wedi'i seilio ar y camargraff mai'r dyn yw'r enillydd cyflog a'r camargraff o bobl dlawd, diog ac annheilwng. Mae'n system wreig-gasaol a dyna oedd ei bwriad o'r cychwyn. A dylai'r gwleidyddion a gyflwynodd y system honno deimlo cywilydd llwyr, ond nid ydynt, oherwydd bod y system yn cyflawni'r hyn yr oedden nhw'n dymuno iddi ei wneud. Ac o ran sylwadau Jane Hutt a sylwadau Mark Isherwood ynghylch Amber Rudd, nid wyf i'n credu y bydd hi'n cael lliniaru yn y modd y mae hi'n dweud yr hoffai ei wneud, oherwydd nid yw'r effeithiau hyn yn ddamweiniol. Ac mae'n rhaid imi ddweud wrth fy ffrindiau ar ochr arall y Siambr honno - ac mae rhai ohonyn nhw'n ffrindiau i mi - bod angen iddyn nhw edrych yn hir ac yn galed arnyn nhw eu hunain os ydyn nhw'n credu eu bod yn gallu cefnogi hyn. Rwyf i wir yn meddwl: ydyn nhw'n wirioneddol falch o hyn? Roedd gen i feddwl gwell ohonyn nhw. Ond nid oes gan y Llywodraeth unrhyw gyfiawnhad dros hunanfoddhad yn y fan yma, ac mae tôn eu gwelliant hunanglodforus braidd yn peri siom. Nid wyf i'n credu y byddai unrhyw blaid neu gyfuniad o bleidiau a allai gael eu hethol i lywodraethu yn y Senedd hon yn trin ein dinasyddion tlotaf yn y modd y mae Llywodraeth Dorïaidd y DU yn ei wneud. Fel yr ydym ni wedi clywed eisoes, mae'r Alban a Gogledd Iwerddon wedi cymryd rheolaeth weinyddol o gredyd cynhwysol, ond nid yw'n ymddangos bod ein Llywodraeth ni yn dymuno gwneud hynny. A des i o hyd i ddyfyniad gan un o'r ymgeiswyr i fod yn arweinydd y Blaid Lafur. Dywed: Nid wyf i'n frwd dros ddatganoli systemau treth a budd-daliadau. Mae'n ymddangos i mi mai nhw sy'n clymu'r DU at ei gilydd Os ydych chi'n cefnogi ailddosbarthu, y systemau treth a budd-daliadau yw'r ffordd i wneud hynny. O ran y cwestiwn allweddol ynghylch tlodi, rwy'n credu bod Cymru yn elwa - 'yn elwa' - ar fodel ailddosbarthu y DU. Wel, mae'n rhaid i mi ddweud wrth y Siambr hon nad yw'r mecanwaith ailddosbarthu hwnnw yn gwasanaethu ein dinasyddion tlotaf yn dda iawn ar hyn o bryd, ydy 'e? Ac nid wyf i'n siŵr bod Ysgrifennydd y Cabinet dros Gyllid, y sawl yr oeddwn i'n ei ddyfynnu, yn gallu sefyll yn y fan yma mewn gwirionedd - neu eistedd yn y fan yma - ac amddiffyn y safbwynt hwnnw. Nid oes neb yn honni y byddai cymryd rheolaeth dros weinyddu credyd cynhwysol yn datrys yr holl broblemau sydd gennym ni yn y system niweidiol hon. Ond yr hyn yr ydym ni'n ei geisio, wrth gwrs, fel y dywedodd Rhun ap Iorwerth, yw rheolaeth lawn ar y system fudd-daliadau. Ond gallai, fel y mae Sefydliad Bevan wedi ei ddweud, wneud gwahaniaeth gwirioneddol, yn enwedig o ran sut y caiff budd-daliadau eu talu, ac rwy'n croesawu'r hyn a ddywedodd John Griffiths yn hyn o beth yn gynharach yn y ddadl hon. Dirprwy Lywydd, trwy gefnogi'r cynnig gwreiddiol ac annog y Siambr hon i wrthod y gwelliant, rwy'n annog y Llywodraeth hon, ein Llywodraeth ni, Llywodraeth Cymru, i ddangos rhywfaint o ddewrder ac o leiaf gofyn am reolaeth weinyddol o'r credyd cynhwysol er mwyn gallu gwneud yr hyn y mae Gogledd Iwerddon a'r Alban yn ei wneud ar ran eu dinasyddion tlotaf. Mae ein dinasyddion tlotaf angen i ni weithredu nawr, ac nid ydyn nhw angen dogma unoliaethol.